b'\n_START_ARTICLE_\nM\xc3\xa5lesender\n_START_PARAGRAPH_\nEn m\xc3\xa5lesender er et apparat, der kan levere elektriske vekselsp\xc3\xa6ndinger ved h\xc3\xb8je frekvenser, som bruges indenfor elektronikken ved udvikling, afpr\xc3\xb8vning og reparation af radioudstyr. En m\xc3\xa5lesender kan sammenlignes med en tonegenerator, men mens tonegeneratoren kan levere forskellige signaltyper ved begr\xc3\xa6nsede frekvenser, kan m\xc3\xa5lesenderen almindeligvis "kun" lave sinusformede signaler. Til geng\xc3\xa6ld kan m\xc3\xa5lesenderen arbejde ved meget h\xc3\xb8je frekvenser, og kan modulere (dvs. variere) frekvensen eller amplituden p\xc3\xa5 m\xc3\xa5der, der af radioudstyr opfattes som signaler fra f.eks. en radioantenne._NEWLINE_De krav, der stilles til m\xc3\xa5lesendere er, at de er frekvensstabile, har lavt st\xc3\xb8jtal og har en kalibreret attenuator i udgangen, s\xc3\xa5 man kender det eksakte signalniveau._NEWLINE_Normalt benyttes dBm eller dB\xc2\xb5V over tilsvarende belastning (pd), eller dB\xc2\xb5V EMF. Forskellen mellem disse 2 sp\xc3\xa6ndinger/effekter er 3 dB._NEWLINE_De fleste m\xc3\xa5lesendere benytter 50 \xce\xa9 (ohm) som udgangsimpedans, da det er den mest brugte antenneimpedans._NEWLINE_Udstyr til m\xc3\xa5linger p\xc3\xa5 alm. radio/TV har dog impedansen 75 ohm.'